Artistnomo

Artistnomo (artista nomo aŭ verkista nomo) estas kromnomo de fama persono. Artistnomon ofte uzas varieteaj kaj cirkaj artistoj, kantistoj kaj aliaj muzikistoj, aktoroj, iluziistoj, bildliteraturistoj, do verkistoj de bildstrioj, sed ankaŭ alispecaj verkistoj, kaj malpli kutime ankaŭ sportistoj, ekzemple brazilaj futbalistoj.

Artistnomo tipe estas pli simpla kaj eleganta ol la oficiala nomo de la persono. Artistnomo ankaŭ servas por distingi la publikan vivon de artisto disde la privata. Funkcion similan al artistnomo havas la batalnomoj kiujn uzas certaj politikistoj kaj ankaŭ boksistoj.

Artistnomo distingiĝas de pseŭdonimo (kaŝnomo) en tio, ke ĝi ne estas intencita por anonimigi la portanton sed, male, por konatigi ĝin. Aliflanke, ĝi distingiĝas de karesnomo aŭ petolnomo en tio, ke ĝi uziĝas en pli oficiala maniero.

 Kelkaj unuopaj artistnomoj 
 Kantistoj kaj aliaj muzikistoj 
 50 Cent - Curtis Jackson
 Beck - Bek David Campbell
 Billie Holiday - Eleanora Fagan Gough
 Bob Dylan - Robert Zimmerman
 Bono - Paul Hewson
 Elton John - Reginald Dwight
 Eminem - Marshall Bruce Mathers
 George Michael - Georgios Kyriacos Panayiotou
 JoMo - Jean-Marc Leclerq
 Lady Gaga - Stefani Germanotta
 Niko - Christa Päffgen
 Ringo Starr - Richard Starkey
 Sid Vicious - John Simon Richie
 Tina Turner - Anna Mae Bullock

 Aktoroj 
 Audrey Hepburn - Edda Kathleen van Heemstra Hepburn-Ruston
 Boris Karloff - William Pratt
 Cary Grant - Archibald Alexander Leach
 John Wayne - Marion Michael Morrison
 Judy Garland - Frances Gumm
 Lauren Bacall - Betty Joan Perske
 Marilyn Monroe - Norma Jean Mortenson (Norma Jean Baker)
 Marlene Dietrich - Maria Magdalena Dietrich
 Martin Sheen - Ramón Gerardo Antonoio Estévez
 Yves Montand - Ivo Livi

 Pornoaktoroj 
 Clara Morgane - Emmanuelle Aurélie Munos
 La Cicciolina - Ilona Staller

 Dancistoj 
 Fred Astaire - Fredrick Austerlitz
 Josephine Baker - Freda Josephine McDonald
 Mata Hari - Margareta Gertruda Zelle

 Aparte notinda kazo 
 Mirin Daĵo - Arnold Gerrit Henskes

 Iluziistoj 
 David Copperfield - David Seth Kotkin
 Harry Houdini - Erich Weiss
 Trixini - Hansjörg Kindler

 Bildliteraturistoj 
 Hergé - Georges Remi

 Futbalistoj 
 Pelé - Édson Arantes do Nascimento
 Ronaldinho - Ronaldo de Assis Morreira

 Vidu ankaŭ 
 batalnomo
 pseŭdonimo
 Kromnomo
 Alter ego
 Kodnomo
 Heteronimo